
Монделийз Интернешънъл постига целта си за намаляване на използването на първична пластмаса в Европа и обявява допълнително намаление от 1000 тона през 2025 г.
София, 19 март 2026 г. – Като част от процеса си на трансформация на опаковките в Европа, Монделийз Интернешънъл (Nasdaq: MDLZ) обяви два ключови етапа:
· Монделийз в Европа постига глобалната цел на компанията за 5% рециклирано съдържание (в сравнение с 2020 г.)
· Завършване на прехода от твърди пластмасови подложки (trays) към подложки, съдържащи ~80% рециклирана пластмаса*, за няколко водещи европейски марки. Тази промяна позволява годишно намаление от ~1000 тона първична пластмаса**, използвана от компанията в цяла Европа.
„Гордеем се с тези постижения и продължаваме работата си по внедряването на устойчиви опаковки в цяла Европа“, заяви Катрин Бурже, старши директор „Устойчивост“ за Европа в Монделийз Интернешънъл. „Замяната на PET пластмасовите подложки (тарелки) с rPET е важна стъпка към намаляване на използването на първична пластмаса и допринася за по-циркулярна икономика на опаковките.“
Тези постижения отразяват стремежа на компанията да разшири използването на рециклируеми материали и да създава иновативни решения за кръгова икономика на големите европейски пазари – включително Великобритания, Франция, Испания, Германия, Австрия и Швейцария – като демонстрират способността ѝ да внедрява подобрения в опаковките в голям мащаб.
За да продължи да намалява използването на първична пластмаса, Монделийз Интернешънъл стратегически инвестира в разнообразни технологии за рециклиране и инициативи за кръгова икономика в цяла Европа, с цел постигане на амбициозните си цели за устойчивост на опаковките.
Насърчаване на иновациите чрез допълващи се технологии за рециклиране
Монделийз Интернешънъл насърчава иновациите чрез допълващи се технологии за рециклиране в цяла Европа:
· Механично рециклиране: Този процес включва събиране, почистване и преработка на употребявани пластмаси в нови опаковъчни материали. Той позволи на компанията да използва около 1000 тона rPET за производството на тарелки през 2025 г. за избрани шоколадови бонбони в кутии (Milka, Marabou, Mirabelle и Suchard) и бисквити (Milka Choco Wafer, Chips Ahoy! и Oreo). Бонбоните Milka вече са водещи в тази област, като използват подложки (trays), изработени от ~80% rPET и без цвят, за да се подобри допълнително рециклируемостта – промяна, която скоро ще бъде въведена и при други марки в портфолиото на компанията. Това обхваща множество европейски пазари като Великобритания, Франция, Испания, Германия, Австрия и Швейцария.
· Химично рециклиране***: Този процес разгражда пластмасата до молекулни градивни елементи, което позволява повторното ѝ използване в опаковки, влизащи в контакт с храни. Компанията е сред първите, възприели тази технология в Европа – Cadbury Dairy Milk във Великобритания въвежда 30% химично рециклирано съдържание през 2022 г., последвано от Kvikk Lunsj в скандинавските страни през 2024 г. Освен това през 2025 г. ще бъде въведено по-широко използване на около 80% рециклирана пластмаса за опаковките на шоколадите Cadbury.
Пилотни проекти за кръгова икономика в цяла Европа  
Освен намаляването на използването на първична пластмаса, Монделийз Интернешънъл продължава да инвестира в развитието на пилотни проекти за кръгова икономика в областта на пластмасовите опаковки в Германия, Белгия, скандинавските страни и Обединеното кралство. С пилотна инициатива в Германия за кутиите на Philadelphia компанията подпомага събирането и рециклирането на тези опаковки чрез партньорството си с HolyGrail 2030 – индустриална инициатива, ръководена от AIM (Европейската асоциация на марките). Чрез използването на цифрови водни знаци се цели подобряване на точността на сортирането и в крайна сметка – достъп до допълнителни бъдещи източници на рециклирана пластмаса, подходяща за контакт с храни.
„Иновациите както в механичното, така и в химичното рециклиране са от съществено значение за увеличаване на предлагането на рециклирана пластмаса, подходяща за употреба в хранителната промишленост“, заяви Ричард Акерманс, мениджър „Устойчивост на опаковките“ за Европа. „Чрез тясно сътрудничество с доставчици и партньори по веригата на стойността превръщаме амбициите си за устойчивост в конкретни действия.“
Подкрепа за европейския напредък към по-циркулярна система за опаковки
Напредъкът на Монделийз Интернешънъл подпомага по-широкия преход към кръгови системи за опаковки в Европа, като същевременно отговаря на нарастващите европейски изисквания за рециклируемост и съдържание на рециклирани материали.
Като дава приоритет на използването на рециклирани материали и насърчава иновациите в редица категории, компанията има за цел значително да намали използването на първична пластмаса и да подкрепи по-устойчиво бъдеще за сектора.

За Монделийз Интернешънъл
Mondelēz International, Inc. (Nasdaq: MDLZ) дава възможност на хората да се хранят правилно в над 150 страни по целия свят. С нетни приходи от около 38.5 милиарда долара за 2025 г., MDLZ е лидер в бъдещето на закуските с емблематични глобални и местни марки като Oreo, Ritz, LU, Clif Bar и бисквитите и печените закуски на Tate's Bake Shop, както и шоколада Cadbury Dairy Milk, Milka и Toblerone. Mondelēz International е горд член на индексите Dow Jones Best-in-Class North America и World, по-рано известни като Dow Jones Sustainability Indices.
Посетете www.mondelezinternational.com или следвайте компанията в X на x.com/MDLZ.
* Видът на пластмасата е PET (полиетилен терефталат), широко използван в производството на напитки в пластмасови бутилки, а неговата рециклирана версия е известна като rPET. 
**  Конкретно се отнася за инициативи за рециклиран PET (rPET) през 2025 г. 
*** Подходът за снабдяване, използван от Mondelēz International за химически рециклирана пластмаса и използван от много други компании за много други стоки по целия свят, се нарича масов баланс. В случая с пластмасовите опаковки масов баланс означава смесване на рециклирана пластмаса с нова пластмаса по време на производството на нови пластмаси. Макар че не можете да проследите колко рециклирана пластмаса се използва в опаковката на всеки продукт, знаете общото количество, използвано за производството. Mondelēz International използва материали, сертифицирани по ISCC PLUS, в съответствие с набор от стандарти за устойчивост. Масовият баланс е чудесен начин за увеличаване на устойчивостта. За повече информация относно масовия баланс и сертификацията по ISCC, моля посетете Mass Balance – ISCC System (iscc-system.org)

